สว. ฟันธง วิทยุชุมชนไม่ควรมีโฆษณา
บรรยายภาพ : นพ.นิรันดร์ พิทักษ์วัชระ ประธานคณะกรรมาธิการพัฒนาสังคมและความมั่นคงของมนุษย์ วุฒิสภา -------------------------------------------------------------------------------------------------- ประชาไท-10 พย. 47 นพ. นิรันดร์ พิทักษ์วัชระ ประธานคณะกรรมาธิการฯ กล่าวถึงกรณีนี้ว่า ค่าใช้จ่ายในการจัดวิทยุชุมชนควรจะมาจากการระดมทุนจากคนในชุมชนเอง ซึ่งก็มีวิทยุชุมชนในหลายพื้นที่ในประเทศที่สามารถทำแบบนี้ได้โดยไม่จำเป็นต้องมีโฆษณา ซึ่งกลุ่มวิทยุชุมชนเหล่านี้มีความกังวลว่าหากวิทยุชุมชนสามารถมีโฆษณา จะทำให้ธุรกิจสามารถเข้าแทรกแซงได้ นพ. นิรันดร์ยังกล่าวอีกว่า ในปัจจุบันเริ่มมีความเคลื่อนไหวของรายการวิทยุกระแสหลัก และค่ายเพลงต่างๆ ที่ต้องการจะเข้าไปใช้พื้นที่ของวิทยุชุมชนในการออกอากาศ อันเนื่องมาจากค่าใช้จ่ายมีเพียงค่าธรรมเนียมเข้าร่วมโครงการปีละ 1000 บาท และชำระเงินประกัน 5000 บาทเท่านั้น นายวิเชียร คุตะวัส ตัวแทนจากสหพันธ์วิทยุชุมชน สถานีวิทยุชุมชนขนาดความส่ง 30 วัตต์ เสาสูง 30 เมตร ตามที่กำหนดไว้ในระเบียบนั้นมีค่าใช้จ่ายตกเพียงเดือนละไม่เกิน 1000 บาท ซึ่งนับว่าน้อยมากจนชุมชนสามารถดูแลค่าใช้จ่ายได้เองโดยไม่ต้องมีโฆษณา นายกฤษณะพร เสริมพานิช ผู้อำนวยการกองงานคณะกรรมการกิจการวิทยุกระจายเสียงและวิทยุโทรทัศน์แห่งชาติ ในฐานะตัวแทนของรองนายกรัฐมนตรี กล่าวในกรณีนี้ว่าในขั้นตอนก่อนการออกระเบียบชิ้นนี้ ได้มีการเสนอให้รัฐเป็นผู้รับผิดชอบเรื่องค้าใช้จ่าย แต่ก็มีปัญหาตรงที่รัฐมีงบ ประมาณไม่เพียงพอ ประกอบกับความต้องการให้วิทยุชุมชนสามารถเลี้ยงตัวเองได้ จึงได้มีการออกระเบียบให้วิทยุชุมชนสามารถโฆษณาได้ 
บรรยายภาพ : นพ.นิรันดร์ พิทักษ์วัชระ ประธานคณะกรรมาธิการพัฒนาสังคมและความมั่นคงของมนุษย์ วุฒิสภา --------------------------------------------------------------------------------------------------